**ΚΑΝΟΝΙΣΜΟΣ ΧΡΗΜΑΤΟΔΟΤΗΣΗΣ ΗΜΕΡΙΔΩΝ**

Η οργάνωση ημερίδων/καλλιτεχνικών εκδηλώσεων έχει ως σκοπό να ενθαρρύνει τη συζήτηση και την ανταλλαγή απόψεων και ιδεών πάνω σε **τρέχοντα** θέματα που αφορούν την επιστήμη, την επιχείρηση και την κοινωνία γενικότερα. Η ενθάρρυνση των ημερίδων/καλλιτεχνικών εκδηλώσεων αποβλέπει ακόμη στην ανάπτυξη συνεργασιών μεταξύ του Πανεπιστημίου και των παραγωγικών φορέων.

Η Επιτροπή Ερευνών θα χρηματοδοτεί ημερίδες/καλλιτεχνικές εκδηλώσεις που οργανώνονται από τα Τμήματα του Πανεπιστημίου με άλλους φορείς. Το ετήσιο ποσό ανά Τμήμα δεν μπορεί να ξεπεράσει τα €1.000.

Απαραίτητη προϋπόθεση για τη χρηματοδότηση είναι η συμμετοχή στο panel τουλάχιστον ενός ατόμου εκτός του Πανεπιστημίου Μακεδονίας.

Για την υποβολή αίτησης χρηματοδότησης από την Επιτροπή Ερευνών, ο Επιστημονικά Υπεύθυνος διοργάνωσης της Ημερίδας θα πρέπει να υποβάλλει εγκαίρως στη Γραμματεία του Ειδικού Λογαριασμού Κονδυλίων Έρευνας (Ε.Λ.Κ.Ε.) το έντυπο Δ11α: «Αίτηση για χρηματοδότηση ημερίδας/καλλιτεχνικής εκδήλωσης από τον Ε.Λ.Κ.Ε. του Πανεπιστημίου Μακεδονίας», με όλα τα συνημμένα δικαιολογητικά. Επισημαίνεται ότι απαραίτητη προϋπόθεση για τη χρηματοδότηση της Ημερίδας/Καλλιτεχνικής Εκδήλωσης αποτελεί η έκδοση Απόφασης Ανάληψης Υποχρέωσης από τον Πρόεδρο της Επιτροπής Ερευνών και η ανάρτησή της στη Διαύγεια, πριν την ημερομηνία διενέργειάς τους

**ΠΡΟΫΠΟΘΕΣΗ ΧΡΗΜΑΤΟΔΟΤΗΣΗΣ ΗΜΕΡΙΔΑΣ/ΚΑΛΛΙΤΕΧΝΙΚΗΣ ΕΚΔΗΛΩΣΗΣ**

Η έκδοση Απόφασης Ανάληψης Υποχρέωσης από τον Πρόεδρο της Επιτροπής Ερευνών και η ανάρτησή της στη Διαύγεια, πριν την ημερομηνία διενέργειας της ημερίδας/καλλιτεχνικής εκδήλωσης.

Να έχει προηγηθεί έγκριση διενέργειας της ημερίδας/καλλιτεχνικής εκδήλωσης από το Πρυτανικό Συμβούλιο.

**ΕΠΙΛΕΞΙΜΕΣ ΔΑΠΑΝΕΣ**

* Έξοδα δημοσίευσης
* Έξοδα μετακίνησης και διαμονής καλεσμένων.